《木兰花慢 坤卦老阴之象》
元代·王吉昌

剖坤柔立象，太阴体，换三阳。因六变心虚，关开实腹，应候呈祥。冲和易灵变态，运圣功、旋转斡天罡。消息栽培道化，六宫毂辏中央。融融品物含章。归土德，密收藏。性与命咸通，个中将养，气孕玄霜。香浮彩霞?赫，混浩然、纯粹散诸方。造化冥冥极妙，超凡不离玄黄。

作者简介：王吉昌，生平不详，元代人，号超然子，出家学道，有《会真集》。